
Mistefa Hicrî: 


Bidestveanîna mafên netewîyên gelê kurd 
di çarçoveya îraneke demokratîk û federal de 


Dengê Rasana 
gelan nabihîzin 



Koka kedxwaran hejiya 


R oaja Pêncşemiyê 7'ê Befranbarê, li bajarê 
Meşhed û çend bajarên din, xelkê îranê der- 
heq giranî, gendelî, û talankirina serwet û samana 
welat ji aliyê berpirsên rejîma îranê ve dest bi 
meşên nerazîbûnê kirin. 


Gellek nekêşa ku bera meşên nerazîbûnê ji hinek 
xwestekên aborî ve guherî bo daxwazên radîkal û 
pêkhateşikên ên wekî herifîna rejîmê û nemana deshi- 
lata serberedayî a Komara Îslamî, û berfirehiya wan 


meşên nerazîbûnê hemû 
aliyekî welat bi xwe ve girt. 


»»» R:6 


40 bergên pirtûka “Ra- 
manên Dr. Qasimlo derbarê 
demokrasî ji bo îrana çend 
netewe” li Rojhilata Kurdis- 
tanê de hatin çapkirin 

jlt.. b 





E ndam û alîgirên PDKÎ, 40 bergên 
pirtûka u Endîşêhayê Qasimlo der- 
barêyê dêmokrasî berayê îranê kesîrol- 
millê” (Ramanên Dr. Qasimlo derbarê 
demokrasî ji bo îrana çend netewe) çap û 
belav kirin. 


Li gora nûçeya ku gihîştiye malpera 
“Kurdisatnmedia”yê, endam û alîgirên PDKÎ 
di çalakiyên xwe yên teblîxî de, vê carê 
karekî bê hempa kirin, û bona rêzgirtina ji yad 
û bîra vî rêberê leheng ê Kurd Dr. Qasimlo, 

40 bergên pirtûka Endîşêhayê Qasimlo der- 
barêyê dêmokrasî berayê îranê kesîrolmilê” 
(Ramanên Dr. Qasimlo derbarê demokrasî ji 
bo îrana çend netewe) belav kirin. 

Ew pirtûk ji aliyê endam û alîgirên PDKÎ ve, 
di navxwe ya welat de hatine çap û belavki- 
rin, û ketine ber destên wan xwînerên ku 
dersxwanê hizr û rêbaza vî rêberê gemas in. 
Ew pirtûk ji aliyê Elî Munezemî ve hatiye 
nivîsandin, ku niha li welatê Norwêjê dijî, û 
ji aliyê Keyhan Yosifî ve bo ser zimanê Farsî 
hatiye wergerandinê ku herdu jî endamên 
PDKÎ ne. 



















05 - 01-2018 


S « A 

iyasi 


Hejmar (317) 


Agirî 


Sergotar 



R ejîma Îslamî a zal bi ser îranê 
de, û rayedarên wê, bi sedema 
çewtekariyên bêqas û têketina di 
nava qofiya piropagendeyên di- 
jîmirovî û derevîn de, dengê azadîx- 
waziya gelan nabihîzin. 

Di roja 7'ê Befranbara 1396'an, 
di dawî rojên sala 2017'an Zayînî 
de, bizava mafxwaziya neteweyan 
û xelkên îranê piştî çend civînên 
nerazîbûnê, wekî rûbareke boş, ben- 
dava astengiyên hemûreng ên rejîmê 
herifand, û lehiyeke sertaserî li îranê 
de rê xist. 

Lehiya vê carê, hatina ser kolanan 
ya xelkê hejar û kêmdahat û zulm- 
lêkirî bû, ku tu hêviyeke wan ya geş 
bi vê rejîmê nîne, û qonax bi qonax 
îxanet li hêviyên wan hatiye kirin, û 
nanê ser sifreya wan hatiye dizîn, û 
ji bo mûşek û teqandina bombeyan û 
tevdanîkariyan di welatên derdorê de 
hatiye bikaranîn, û eva ku ji samana 
welat bo navxwe hatibe mezaxtin, bo 
berîka talançiyan bûye, û ciwanên vî 
welatî hatine bêkarkirin, û pêketiyê 
madeyên sirrker bûne. 

Xelkê îranê hêviyeke derevîn ji wan 
re hatibû çêkirin, û wisa didan xûya- 
kirin ku piştî rêkkevtina Bercamê, 
jiyaneke xweş wê rû li xelkê bike, 
û heyî û serwet û samana derve wê 
berê xwe bide welat, û xelk di nava 
xweşiyan de wê bat bin! û gotibûne 
xelkê ku Spaha Pasdaran tenê li ber 
parastina cihên pîroz çûne îraq û 
Sûriyê! û wisa nîşan dabûn ku ewê 
pêşiya hatina DAÎŞ'ê bigrin!. 

Lê hemû ew derev û çewtekarî, di 
heyama du salên borî de, perde li ser 
wan hatin vêdedan, û wisa lê hat, 
ku bi milyardan Dolarî ji Sûriye, 
Yemen, Lubnan û Taliban, El-qaîde, 
û DAÎŞ'ê û.. .hwd re xerc kirin, û 
wisa lê hat ku xelkê îranê bi hesret û 
xweziyan ve, çav li nan û hêkên nava 
fîlmên kevn bikin!. 

Xelkê tûre û nerazî ji destê hemû 
gendelî û sivikatîpêkirinan ku rejîma 



"êzên rejîma îranê li navçeya Pîran êrîşî ser gundê Zêwe ya Pîran kirin, û çend mal wêran kirin. 

Li gora nûçeya gihîştî “Kurdistanmedia”yê, hêzên rejîmê digel hêzên xwe yên kirêgirtî, roja Çarşemiyê 13'ê Befranbarê 
demjimêr 3'ê piştînîvro êrîş kirin ser gundê Zêweya Pîran, ya ser bi Pîranşarê, û bi awayekî hovane digel xelkê serederî 
kirin. 

Di vê êrîşê de, “Pêşmergeyên Bajar” li hemberî hêzên rejîmê de dest vekirin, û bi êrîşeke berevajî (parastina rewa) derbeke 
bibandor li hêzên rejîmê û kirêgirtiyan dan. 

Li gora zanyariyan, hêzên rejîma îranê çend malên xelkê asayî bi tewahî wêran kirin, û di vê pevçûnê de, hejmareke ber- 
çav ji hêzên rejîmê hatin kuştin û birîndarkirin, ku li gora zanyariyên destpêkî, termê şeş kuştiyên hêzên rejîma îranê bo 
nexweşxaneya Pîranşarê veguhastine. 




Komara 
Îslamî 
wekî di- 
yarî bo 
vî welatî 
aniye, 
ji mal 
derketin, 
û kolan 
ji destê 
dagîrker 
rizgar 
kirin. 

Caran 

rejîmê hemû kun û kunceke vî welatî bi poster û wêneyên rêberên dêwsifet ên xwe xemilandibûn, lê niha bixwe ketine lezê, û 
wan wêneyan jê dikin, da ku xelk wan wêneyan neşewitînin!. 

Wekî hertim û wekî deb û resma hemû dîktatoran, û wekî çar dehikên borî, rejîma îranê bersiva nerazîbûnên xelkê bi serkut û 
tundûtîjî û girtin û kuştinê dide, û heya niha bi sedan kesî ji xelkê serhildayî di nava xwînê de hatine gewizandin, û bi dehan 
kesî hatine şehîdkirin. 

Hemû berpirsên rejîma îranê û hemû alî û hizb û girûp û baskên rejîmê pêkve be'ecîne, û hevdeng dibêjin ku eva pîlana dijmi- 
nan e, dibe meşvan bêne serkutkirin û jinavbirin!. 

Wisa xûya dike, ku li nêzî çar dehikan deshilata Îslamî li Tehranê, tenê karê wan zêdekirina dijmin bûye, ku heya niha dijmin 
gihîştiye ber deriyê rêberê rejîmê, û di nava Qum û Meşhedê de jî, neman bo Xamineyî û rejîma Îslamî tê gotin!. 

Vê carê dengê xebatkarî û şoreşa xelkên îranê û neteweyên blindest ew qas bilind e, ku guhê kerr ê Wilayeta Feqîhî bi hemû 
bandên wê ve nabihîze. Rejîma paşayetî herçend dereng, lê di dawiyê de got ku “min dengê şoreşa xelkê bihîst”, lê guhên vê 
rejîmê ew qas kerr in, û bixwe ew qas bawerî bi piropagendeyên çewt û derevîn ên xwe kiriye, û herwisa dengê şoreşa netew- 
eyên îranê jî ew qas bilind e ku nikare bi van guhên vî dengê bilind jî bibihîze. Kirsdanka dîrokê çavnihêriya vê rejîma serkut- 
kar jî dike, lê hêvîdar im, ku Xamineyî bi mirin, yan jî bi revînê derbaz nebe, û bikeve ber destê dadgeha şoreşa gelan. 

PDKÎ û Komelê daxuyaniyeke hevbeş belav kirin 


P DKÎ û Komeleya Şoreşger a 

Zehmetkêşên Kurdistana îranê di 
daxuyaniyeke hevbeş de, daxwaz ji civaka 
navdewletî kirin, ku piştgiriya xelkê îranê 
bikin. 

Deqa daxûyaniyê: 

Daxûyaniya hevbeş derheq meşa nerazîbûnê a 
xelkê îranê 

Xelkê azadîxwaz ê îranê! 

Neteweyên mafxwaz ên îranê! 

Kom û komeleyên navneteweyî! 


Di çend rojên borî de pêleke mezin û berfireh 
ya meşên nerazîbûnê yên civatên bêzarbûyî ên 
xelkê îranê dest pê kir, û heya niha jî berdewam 
dike. 

Çavkaniya serekî ya van nerazîbûnan kirîza 
aborî û kêşeyên kelekebûyî ên aborî û siyasî di 
nava îranê de ne, ku encama çendîn dehikan 
hikûmeta stemkarane û pirr ji kirîz a Komara 
Îslamî ye, ku weha kiriye ku li ber xirabiya 
rewşa aborî, û bêminetiya hikûmetê li hemberî 
rewşa jiyanderbazkirinê, û bedbextiyên xelkê 
desteng û hejar, û herwisa mezaxtina bi qasî 
milyardan ji samana vî welatî, di tevdanîkari- 
yan, û kiryarên terorîstî ên rejîma îranê li 
navçeya Rojhilata Navîn, xelkê îranê bi hemû 
tex û çînên cur bi cur ve bêne ser kolanan, û 
daxwazên xwe û dijberiya xwe digel tewawiy- 
eta rejîma îslamiya hakim di Tehranê de nîşan 
bidin. 


Ew meş, herwisa îşareyek e bi tûreyî û kîna ser- 
hevde kelekebûyî ya bi salan ji deshilatdariya 
kêmehatî, gendel, nedadperwer û dîktator ku tu 
mecalekê bo nîşandana nerazîbûnan bi awayekî 
medenî nade hevwelatiyan, û di hember de ber- 
pirs nine, û tu hesabelcê bo îradeya wan nake. 



bersivek nine, ji bilî serkut û tundûtîjî û her di van çend rojan de jî, bi 
sedan kesî destbiser kirine, û hêza zor ya pasdar û dijîgeliyan û bi çek û 
cebilxaneyên curbicur ve şandiye hemû ciyan û bajarên îranê, û bi zora 
çekê dixwaze ku xelkê serkut û bêdeng bike. 

Xelkê kurdistanê ku xwe hertim pêşengê eşkerekirina nerazîbûnan li 
şêwazên xwenîşandanan û bilindkirina dengê mafxwaziyê û azadîx- 
waziyê bûne, piştevaniyê dikin ji daxwazên xelkê sertaserî îranê, bona 
gihîştina bi dadperwerî û jiyana baş û pêşeroja demokratîk û wekhev. 

Em wekî PDKÎ û Komelê daxwazê ji hemû kom û komeleyên 
mirovdost û navendên siyasî û biryarder ên cîhanê dikin, ku piştevanê 
daxwazên xelkê îranê bin, û zextê bo rejîmê bînin ku hindî zûtir 
destbiserkiriyên van meşên nerazîbûnê, û hemû destbiserkiriyên din ji 
tevgerên cemawerî li Kurdistanê û ji neteweyên din azad bikin, û hev- 
dem daxwaza azadkirina hemû girtiyên siyasî ji rejîma îranê bikin. 

PDKÎ 

Komeleya Şoreşger ya Zehmetkêşên Kurdistana îranê 
09.10.1396 
30.12.2017 

û kiryarên medenî ên xelkê de, tu 


Di heman demê de, xwepêşandan 
nîşana vê rastiyê ne, ku xelk bêhêvî 
ne li hemberî sozên berdewam ên 
Rûhanî û diruşmên birewneq (birîqe- 
dar) ên reformxwazan, û êdî amade 
nînin, pişta xwe bi baskên deshilatê 
ve qahîm bikin. 

Wan nerazîbûnan piraniya bajarên 
îranê bi xwe ve girtiye, û diruşmên 
xwepîşanderan bi rohnî eşkere dike, 
ku xelkê îranê û hemû netewe, bi hev 
re vê rejîmê naxwazin, û daxwazkarê 
hikûmeteke demokratîk in, ku ber- 
sivderê daxwazên wan be, û dadper- 
werî û wekhevî û parastina kerameta 
mirovî û neteweyî bo wan desteber 
bike. 

Rejîma Komara Îslamî wekî hemû 
demên din, li hemberî daxwazên rewa 


Xwefiroşekî rejîmê, gihîşte sizaya kiryarên xwe 


ek ji xwefiroşên girêdayî rejîmê, di bajarê Mehabadê de, gihîşte sizaya kiryarên xwe. 

Li gora nûçeya gihîştî malpera “Kurdistanmedia”yê, xwefiroşekî ser bi Sapaha Pasdaran, yê bi navê “Cemal Cehanaram” xelkê gundê “Guptepe” a girêdaiyî bajarê 
Mehabadê, kete ber êrîşa gulleyên kesên nenaskirî. 


Li gora vê nûçeyê, ew xwefiroş, sê roj berî niha, dema ku ew ji yek ji talarên bajarê Mehabadê vedigeriya mala xwe, ji aliyê çend çekdarên nenaskirî ve teqe jê tê 
kirin, û bi dijwarî birîndar dibe, û bilez navbirî ji bo nexweşxaneya bajarê Urmiyê dişînin. Nûçegihanê “Kurdistanmedia”yê, di vê derbarê ragehandiye ku, rewşa 
wî xwefiroşê girêdaiyî rejîmê gellek xirab e, û niha li jêr çavdêriya pîzişkî de ye. Her di vê derbarê de, nûçegihanê“Kurdistanmedia”yê, ragehandiye ku, di dema 
êrîşkirina bo ser wî tawanbarî, keçeke navbirî ya bi navê “Lavîn” jî tê kuştin. 

“Cemal Cehanaram” xeyrî xwefirotin û sîxorîkirin û piştkirin li neteweya xwe, di salên derbazbûyî de, weke xweşxizmetkirina ji bo rejîmê,û serwet û samanê, bibû 
yek ji wan kesên kirêgirtî, ku di hemû pîlanên îtila'atê yên li dijî xebatkar û xelkên asayî de, beşdarî dikir. Di heyama çend salên derbazbûyî de û bitaybet piştî rage- 
handina xebata nû a Rojhilata Kurdistanê, a naskirî bi “Rasan”ê, hemwelatiyên bêzarbûyî yên Kurd di Rojhilata Kurdistan de, ji her derfetekê mifahê werdigirin, da 
ku tawanbarên wiha bigihîjin sizaya kiryarên nemirovî yên xwe. 

Di heyama du salên derbazbûyî de, ciwanên nîştimanperwer û bihelwest yên Kurd li jêr navên “Bazên Zagrosê” çendîn çekdarên rejîmê siza dane, ku dest hebûne di 
cinayetên rejîmê yên li dijî gelê Kurd de. 

Dengê pêngavên rojên pakane hesabê tê 



Di heyama nêzîk bi çil salan 
temenê Komara Islamî de, 
xelkê îranê roj bi rojê zêdetir 
ketin bin zexta emniyetî, 
aborî, kulturî, û ...hwd de 


N: Mistefa Hicrî 

Roja Pêncşemiyê 7'ê Befranbarê bi 
hezaran kesî ji xelkê bajarê Meşhedê 
di demjimêr 10"ê sibehiyê de, li 
hemberî şaredariya bajar de, ji bo 
eşkerekirina nerazîbûna li hemberî 
giraniyê kom bûn. Hevdem digel 
Meşhedê li bajarên Yezd, Kaşmer, 
Nîşabûr, Noşehr û çend bajarên din, 
xelkê li rêpîvan û civînên xwe de, 
derheq giraniya nirxa hewcehiyên 
rojane, û ji aliyekî din ve li hem- 
berî bêkarî û bê dahatiya xwe digel 
kêşeyên cidî ên jiyana rojane berbirû 
bibûn, bêzariya xwe ji rejîmê eşkere 
kirin. 

Ji vê rojê ve heya dema amadeki- 
rina vê mijarê (12.10.1396'an), 
meşa gelên îranê li çendîn bajaran 
berdewam e, û ew meş û nerizayetî, 
doma van zincîre rêpîvanan in, ku li 
mehên destpêka îsal de, bi taybetî di 
van çend mehên dawiyê de, rojane li 
bajarên îranê de bi rê ve çûbûn, û her 
carê daxwaz û xwestekên xwe anîne 
berbas, wekî daxwazkirina mûçeya 
derengketî a kedkaran, nerazîbûna li 
hemberî xwarina pereyê xelkê hejar, 
ku bi hêviya wergirtina sûd û behreya 
wê, ku li hinek ji bankan de danîbûn, 
bi hemû sermaye û behreya wê ve, ji 
aliyê hinek mohre û demûdezgehên 
deshilatdarên gendel ên rejîmê ve 
hatine talankirin. 

Diruşmên xelkê nerazî hekî di destpê- 
ka îsal de, zêdetir derheq daxwaziyên 
berteng û biçûk ên aborî û wergirtina 
mûçeyê derengketî yan derheq cu- 
brankirina zirar û ziyana van pereyên 
xwe bû, ku di bankan de danîbûn, 
hêdî -hêdî û bi taybetî li rêpîvênên 
Pêncşemî û înê ên Meşhed û Qum û 
Kirmaşanê de, tewaw reng û bêhna 


siyasî û dijî rejîmê bi xwe ve girt. 

Mînaka van diruşmên ku xelkê di van 
meşan de didan, pêk tên ji: 

“Dev ji Sûriyê berde, fikrekê bi halê 
me bike”, “Merg yan azadî”, “Girtiyê 
siyasî dibe were azadkirin”, “Xelk 
xwazokiyê dike, axûnd Xudayiyê 
dike”, “Netirsin, netrisin, em hemû 
pêkve ne”, “Ne Xeze, Ne Lubnan, 
canê min gorî îranê”, “Mirin bo dîkta- 
tor”, “Min çi şaşiyek kir, ku şoreş 
kir”, “mirin bo Hizbullahê”, “Em 
Komara Îslamî naxwazin”, û.. .hwd. 

Berfirehiya xwepîşandanan û bi tayetî 
naveroka dijîrejîmêbûna diruşman, di 
hemû temenê vê rejîmê de, bê mînak 
e, lewra hekî di heyama yek meha 
borî de çendîn erdhej Tehran û ba- 
jarên din ên îranê hejand, û mixabin 
li Kirmaşanê karesat afirand, û ew 
meş jî bo Komara Îslamî wekî erdhejê 
bûn, ku di rastî de, textê deshilata re- 
jîmê livlivand, û wisa diyare ku wan 
jî lerizîna deshilat xwe hest pê kirine, 
û her yek ji wan bi awayekî ew hesta 
xwe nîşan dane. 

Çend mînak ji nîgeranî û tirsa ber- 
pirsên rejîmê ji vê liv û tevgera xelkê 


îranê pêk tên ji: 

-”Di van rojên dawiyê de, pêvajoya 
eşkerekirina nerazîbûnan li hinek ji 
bajaran cî girtiye, ku diruşmên wan 
bêhna “fitnê” lê dike. (1) 

-Guhnedana hinek ji demûdezgehên 
dewletî bi daxwaziyên bijîwa xelkê, 
kar gihande derbirîna nerazîbûna li 
ser kolanan, herçend li van meşan de, 
xelk destpêker in, lê yê ku dawiyê pê 
tîne merc nine ku xelk bin”. (2) 

Sedema tûreyiya xelkê çi ye 

Di heyama nêzîk bi çil salan temenê 
Komara Îslamî de, xelkê îranê roj bi 
rojê zêdetir ketin bin zexta emniyetî, 
aborî, kulturî, û .. .hwd de. 

Di vî heyamî de, ew xelk bi sedema 
baweriyên xwe ên ayînî, bandora 
şanogeriyên cadûyî ên axûndên 
kirêgirtî ên rejîmê, û tundûtîjî û 
serkuta bêrehmena ya neraziyan, û 
çend hokarên din, piraniya xelkê hekî 
cama gazindeyek jî dikirin, lê amade 
nebûn ku bi hatina ser şeqaman canê 
xwe bixin metirsiyê de, bi taybetî di 
vî heyamî de ku taqma bi nav refor- 
mxwaz bi çaverêkirina xelkê derheq 


egera guherîna li rejîmê de, dewreke 
nerênî ya gellek xirap lîstin, û xelk di 
vê çavnihêriyê de ragirtin. 

Heta di dawiyê de, wêraniya welat, 
bedbextiya xelkê, û nebûna nan, 
û azadiya wan ji aliyekî, û têçûya 
bêsînor bo girûpên terorîst û deshi- 
latxwaziya seranên rejîmê li derveyî 
welat, û têketina li çendîn şerên pir- 
rxerc ku dehan milyard Dolar samana 
welat jêre bi heder dane, gendelî û 
talana dahata welat, ji aliyê berpirsên 
hûr û gir ên vê rejîmê, û eşkerekirina 
dizî û talanên yektir bo xelkê rohn 
bûye, ku vê rejîm çi malwêraniyek 
pêk aniye, û çawa ew malwêranî 
rojbirojê kûrtir dibe. 

Ezê îşarê bi çend mînakên gellek 
biçûk ji xwedîderketina berpirsên re- 
jîmê derheq destpîsiyên xwe ên malî, 
û ew malwêraniyên ku bi ser xelkê 
îranê de anîne, bikin: 

- Hucetul îslam Mihemed CeTferiyê 
Muntezirî serdozgerê giştî di civîna 
pisporiya polîsê xebata li dijî qaçaxki- 
rina kelûpelan û pere dibêje: 

“Dema ku hinek ji berpirsan û kesên 
ku dibe bi dilsozî ve li qada xebata 
li dijî qaçaxê çalak bin, bixwe yan 
zarokên wan, yan kesên ku pêwendi- 
ya wan bi ewan kesan ve heye, bi 
awayekî di karê qaçax de beşdar 
bin, çawan tê kirin ku em çaverê bin 
ku xebata li dijî qaçaxçîtiyê bigîje 
encamê? “. 

Navbirî her di vê civînê, û di beşeke 
din ya axavtina xwe de dibêje: 

“Raportek ji yek ji parêzgehan gihaye 
wan, ku 1128 kantener kelûpelên 
qaçax hatine dîtin, ew 1128 kantener 
meger derziyek e ku tu bixî nava pak- 
eta şixarteyê (kibrîtê) de.. .”(3) 

-Malpera fermî ya meclisa Şêvra 
Îslamî ji zimanê xanima Perwane 
Selehşûr dibêje: 

-”Li gora amarên herî taze îranê 
pileya yekem heye di tundûtîjiya 
civakî di 142 welatên cîhanê de, û ew 
rapor di domê de dibêje: “Ji Befran- 
bara sala 1395'an ve, Rêkxirawa 
Pizîşkê Yasayî ên îranê ragehand ku 
di heyama heşt mehên detspêka vê 
salê ve, zêdetir ji 400 hezar birîndarên 
pevçûnên di navbera xelkê de gihan- 
dine navendên pizîşkê yasayî”. 

-”îranê pileya yekem di 
xweşewitandina jinan di asta Rojhi- 

lata Navîn de heye”.(4) 

“Xwekuştin di îranê de, bi awayekî 
cihê matmayîbûnê dom heye, û faylên 
destbirina bo xwekuştinê di heyama 
pênc salan de, di sala 1390 heya 
salal394'an di nava jinana de %66 û 
di nava mêran de %71 zêde kiriye”(5) 

-Li gora lêkolîna taze ya Wezareta 
Tendurustiya îranê ku encama wê li 
19 ê Xakelêweya îsal de hatiye be- 
lavkirin, nêzî %24 ji xelkê îranê tûşî 
nexweşiyên derûnî ne. 

Ew yek tenê çend mînak in ji rewşa 
nebaş ya xelkê îranê ku berhema re- 
jîma Komara Îslamî û wan e, bedbextî 
û bêçaretiyek ku rojbirojê zêdetir ser 
hevde dibe kelek, û rejîm ne dixwaze, 
û ne jî şiyana çaresekirina van hemû 
kêşeyan heye. 

Di demek weha de ye, ku xelk 
baweriya wan bi rejîmê namîne, û 
hêvîbirayî dibe, derheq çareserkirina 
kêşeyên bêsînor ên xwe, û dest dide 
serhildanê û derbirîna nerazîbûnan li 
dijî vê rejîma ku bedela jiyaneke baş 
û serdemiyane, cehnemek bo wan pêk 
aniye. 

Serhildanek ku me li encama rapora 
siyasî ku pêşkêşî 17.mîn pilînoma 
Komîteya Navendî kir, weha pêşbînî 
hatiye kirin: 

“Dûredîmenê pêşeroja îranê, îraneke 
şikestxwarî li derve, di biyavê aborî 
û siyasî de piştguhxistî, di navxwe de 
berbirû digel kêşe û netebahî û ner- 
izayetiyên kelekebûyî, ku roj bi rojê 
zêdetir dibe” (6). 

Ew meş û diruşm û daxwaziyên 
xelkê, hemû hêlên sor û bi nav pîroz 
ên rejîmê bezandiye, û têk şikanidye, 
û moraleke nû daye xelkê, û Komara 
Îslamî li hemberî çend riyên dijwar de 
daniye, ku biryardan di her warekî de, 
têçûyeke zaf jê re heye: 

Yekem- Rejîm ku bi sala ye bi navê 
şandina derve ya şoreşa Îslamî kêşe 
û alozî di çendîn welatên Misilman, 
wekî Lubnan, îraq, Yemen, Felestîn û 
.. .hwd saz kiriye, yan xwe tê xêstiye, 
û dahat û saman welat, heta nanê ser 
sifreya hejarên Îranî jî li vê riyê de 
xerc kiriye, û bi diruşmên xapandi- 
nane ên wekî jinavbirina Îsraîlê û 
dijberiya digel Amerîka û welatên 
Erebî ên Misilman xwastiye ku xwe 
bi berçav piştevanê îslam a Şî'eya 
Wilayet Feqîhî di cîhanê de nîşan 
bide, nikare dev jê berde, û ji niha 
şûnda siyaseteke maqûlane di pêxema 
razîkirina xelkê xwe de bigre pêş, û ji 
vê zêdetir siyaset û diruşmên bêçine 



li dijî Îsraîl û Amerîkayê 
û .. .hwd nede, û koxatiya 
Misilmanan neke. 


Hekî vê riyê hilbijêre, li 
hember vê pirsyara xelkê 
îranê tu bersiveke hejî û 
pesendkirî nine, ku van 
hemû salan di vî şer û ber- 
berekaniya bê encam de, 
xortê xelkê daye kuştin, û 
welat wêran û xelk birçî 
kiriye, û hekî ew siyaseta 
seqet ya derekî jî her wa 
bidomîne, çawan dikare 
xelkê bêzarbûyî ê xwe razî 
bike, û kîna wan vemirîne? 


Wan meş û diruşm û daxwaziyên 
xelkê, hemû hêlên sor û bi nav 
pîroz ên rejîmê bezandine, û têk 
şikandine, û moraleke nû dane 
xelkê welat 


Duyem- Di hemberî rêpî- 
van û nerizayetiya xelkê 
çi dijkiryarekê ji xwe 
nîşan dide? Hekî bê û riya 
tundûtîjiyê û serkutkirinê 
li dijî xelkê hilbijêre, riyek 
ku heya niha tenê vebi- 
jêrka rejîmê bû, bo bersiva 
nerazîbûnên xelkê, bêgu- 
man xelkê tûretir û kînd- 
artir dike, û domandina 
vê riyê bo hertim, ezmûna 
hikûmetên dîktator ên din 
jî digel şikesta dîktatoran 
berbirû kiriye. 


Xwe hekî bixwaze digel 
xelkê ser şeqamê jî riya 
lihevkirinê bigre ber, û 
bi nermî reftarê digel 
wan bike, ew xelk ji bilî 
herifandina text û bextê vê 
rejîmê bi tu tiştekî din razî 
nabe, ji ber ku tu baweri- 
yek di navbera xelkê û 
rejîmê de nemaye, û rejîm 


xelkê wekî bihêztirîn dijminê xwe dizane, û dijminane digel de reftarê dike, û xelk jî piştî nêzî 
çi salan bihîstina derev û nanbirînkirinê, hêviya wan bi reforman nemaye, û vê rejîmê bi heq, 
wekî dagîkerê azadî û jiyana xwe dizanin, û rizgariya xwe di nemana vê rejîmê de dibînin, 
lewra xelkê destên xwe kirine qirka vê rejîma dagîrker de, û heya ku nefes lê nebire, dest jê 
nakişînin, û vê yekê jî zû û derengiya wê heye, lê tu qise di vê yekê de nine. 

Ew dereng û zûya jî, girêdayî ye, bi vê ku raperîn û rêberatiyeke hûrbîn, lêhatî, û bibawer serî 
hilde, ku bikare bibawer ve şeqamê berev rûxandina rejîmê biherikîne, û ji aliyekî din ve, bi 
bersivdana bi xwestek û daxwaziyên tex û çînên cuda, bi taybetî neteweyên belengaz ên îranê 
yekgirtîbûna hemû xelkê vî welatî bo rûxandina rejîma îranê, û bingehdanîna hikûmeteke 
demokratîk û îroyîn desteber bike. Ne rêberatiyek ku wekî rêberên tevgera Kesk ku rêberatiya 
Wilayeta Feqîh û yasaya bingehîn û lahêzên (ehromên) din ên rejîmê qebûl dikirin, û tenê ner- 
izayetiya wan, ji destê dizîna van dengan bû, (bi gotina wan), ku rejîmê bi qazancê Ehmedîni- 
jad destêwerdan tê de kiribûn, lewra xelk bi giştî tê de beşdar nebûn, û bilez hatin serkutkirin, 
bûyerek ku li rêpîvanên vê carê de, (heya niha) ne tenê her diruşmeke wisa bo piştevaniya vê 
bûyerê, û rêberên destbiserkirî ên wê nehatiye dan, belkû berevajî diruşmên “reformxwaz, 
tundrev, êdî çîroka we dawî pê hat’’, li piraniya rêpîvanan de dihatin dubarekirin, ku ew yek tê 
wateya dengê pêngavên nêzîkbûna pakane hisaba xelkê digel hikûmetê. 


Jêrnûs: 

(1) Husên Şerî'etmedarî berpirsê rojnameya “Kêyhan” a ser bi hikûmetê. 

(2) Ehmed Tewekolî, nûnerê pêşîn ê meclisê 

(3) Navenda nûçegihaniya Fars 27.09.1396 

(4) Belavoka “Cîhana Sen'et” 14.03.1394 

(5) (Xeber online) belavoka hikûmetî, 18'ê Xezelwerê 

(6) “Komara Îslamî ber bi dakişanê 
http://sikirter.org/Detail.aspx?id= 10026&LinkID= 10) 

Komîsyona Teşkîlatê ya PDKÎ daxuyaniyek weşand 


K omîsyona Teşkîlatê ya PDKÎ 
derheq meşên nerazîbûnê ên 
îranê daxuyaniyek belav kir, û çend 
daxwaz ji xelkê kirin. 

Deqa daxuyaniyê: 


Daxuyaniya Komîsyona Teşkîlatê 
ya PDKÎ derheq meşên nerazîbûnê 
di îranê de 

Xelkê şoreşger û mafxwaz ên Kurd- 
istanê! 

Herwekî ku hûn agehdar in di 
heyama çend rojên borî de, di beşek 
ji bajarên îranê û Kurdistanê de, 
xelkê bêzarbûyî ên van navçeyan, 
wekî eşkerekirina nerazîbûna xwe li 
hemberî giranî û rewşa xirab ya aborî 
û gendeliya siyasî, îdarî û malî ya 
demûdezgehên rejîma Komara ÎSlamî 
û berpirsên wê, gellek cesûrane hatine 
ser şeqaman, û bi diruşmên mafx- 
wazane ên xwe, tewawiyeta rejîma 
axûndî kirin armanc. 

Meşvanan, ku hemû tex û çînek tê de 
ye, diruşma rûxana rejîmê hilgirtine, 
û di nava van diruşman de, xelkê ner- 
azîbûna xwe derheq giranî, kêmdahatî 
û hejariyê eşkere kirine, û siyaseta 


destêwerdan û hederdana serwet û 
samana giştî ya welat, û alîkariya 
girûpên terorîstî ji aliyê rejîma îranê 
ve mehkûm kirin. 

Mixabin bi sedema serkuta bêrehm- 
ane ya hêzên serkutkar ên rejîmê, 
çend kesek hatin şehîdkirin, û bi 
dehan kesî jî birîndar bûne, û bi sedan 
kes jî hatine destbiserkirin. 
Komîsyona Teşkîlatê ya PDKÎ di vê 
derheqê de daxwazê ji hemû tex û 
çînên xelkê şoreşger ên Kurdistana 
îranê dike, ku dengê xwe bixin rex 
dengê nerazîbûna xelkê navçeyên din 
ên îranê, û li egera berdewambûn yan 
egera rûdana hereketên nerazîbûnê 
yên bi vî rengî, piştgiriyê jê bikin. 

Tevî daxwazên xwe bo piştevaniya 
ji hereket û meşên xelkê îranê li dijî 
rejîma îranê, em daxwaz jî dikin ku 
ew çend xalên jêr berçav bêne girtin. 

Yekem: Bona vê ku naveroka dax- 
wazî û rêreva meşên xelkê, nehê 
guherîn ber bi aliyekî din, ji her cure 
hereketên bêserûber xwe dûr bigrin, û 
di vê derheqê de hişyar bin, û talanki- 
rin û êrîşa hêzên rejîmê li ser îdare 
û demûdezgeh û cihên giştî eşkere 
bikin. 

Duyem: Ji her cure tundûtîjiyekê ku 
hêcetê bide rejîmê bona serkutkirina 



meşvanan, û xelkê bi giştî, xwe dûr ragirin, helbet hekî berevajiyê vê yekê rû 
bide, û hûn bergiriyê ji xwe bikin, ew yek cuda ye. 


Sêyem: Em daxwazê ji hêzên çekdar ên rejîma îranê û bi taybetî çekdarên rejîmê 
li Kurdistanê dikin, ku beşdariyê di serkutkirina xelkê de nekin. Hevdem em 
bi bîr jî tînin ku hekî beşdariyê di serkuta xelkê de bikin, di pêşerojê de bixwe 
berpirsyar in. 


PDKÎ 

Komîsyona Teşkîlat 


»»» Doma Manşêtê 

Xelkê bêzarbûyî ji destê wê deshilatê 
di Kirmaşanê de diruşmên wekî “bijî 
Kurdistan”, “bijî Pêşmerge” û “Kurd- 
istan yek war e, Kirmaşan rojhilat 
e”, li dijî siyasetên dijîmirovî yên 
rejîma Îslamî a îranê, dirêjî bi meşên 
nerazîbûnê dan. 

Li gora dawî raporên pêwendîdar, di 
van meşên nerazîbûnê de, ku zêdetir 
ji 80 bajarên îranê bi xwe ve girt, zê- 
detir ji 25 kes hatin kuştin, û çend sed 
kes jî birîndar bûn, û zêdetir ji 1300 
kesên din jî hatin destbiserkirin. 

Her di yekem rojên destpêka ner- 
azîbûnan de, PDKÎ û Komeleya 
Şoreşger a Zehmetkêşên Kurdistana 
îranê di daxuyaniyeke hevbeş de, 
daxwaz ji civaka navdewletî kirin, ku 
piştgiriya xelkê îranê bikin. 

Di beşeke daxuyaniya hevbeş ya 
herdu aliyan de hatibû: 

“Çavkaniya serekî ya van ner- 
azîbûnan kirîza aborî û kêşeyên kele- 
kebûyî ên aborî û siyasî di nava îranê 
de ne, ku encama çendîn dehikan 
hikûmeta stemkarane û pirr ji kirîz a 
Komara Îslamî ye, ku weha kiriye ku 


li ber xirabiya rewşa aborî, û bêmi- 
netiya hikûmetê li hemberî rewşa ji- 
yanderbazkirinê, û bedbextiyên xelkê 
desteng û hejar, û herwisa mezaxtina 
bi qasî milyardan ji samana vî welatî, 
di tevdanîkariyan, û kiryarên terorîstî 
ên rejîma îranê li navçeya Rojhilata 
Navîn, xelkê îranê bi hemû tex û 
çînên cur bi cur ve bêne ser kolanan, 
û daxwazên xwe û dijberiya xwe di- 
gel tewawiyeta rejîma îslamiya hakim 
di Tehranê de nîşan bidin”. 

Herwisa di beşeke din de hatibû ku: 
“Ew meş, herwisa îşareyek e bi tûreyî 
û kîna serhevde kelekebûyî ya bi sa- 
lan ji deshilatdariya kêmehatî, gendel, 
nedadperwer û dîktator ku tu me- 
calekê bo nîşandana nerazîbûnan bi 
awayekî medenî nade hevwelatiyan, û 
di hember de berpirs nine, û tu hesa- 
bekê bo îradeya wan nake. Rejîma 
Komara Îslamî wekî hemû demên din, 
li hemberî daxwazên rewa û kiryarên 
medenî ên xelkê de, tu bersivek nine, 
ji bilî serkut û tundûtîjî û her di van 
çend rojan de jî, bi sedan kesî dest- 
biser kirine, û hêza zor ya pasdar û 
dijîgeliyan û bi çek û cebilxaneyên 
curbicur ve şandiye hemû ciyan û 


bajarên îranê, û bi zora çekê dixwaze 
ku xelkê serkut û bêdeng bike”. 

Herwisa Komîsyona Teşkîlatê ya 
PDKÎ jî derheq meşên nerazîbûnê ên 
îranê daxuyaniyek belav kir, ku di 
beşeke vê daxuyaniyê de hatibû: 

“Tevî daxwazên xwe bo piştevaniya 
ji hereket û meşên xelkê îranê li dijî 
rejîma îranê, em daxwaz jî dikin ku 
ew çend xalên jêr berçav bêne girtin: 

Yekem: Bona vê ku naveroka dax- 
wazî û rêreva meşên xelkê, nehê 
guherîn ber bi aliyekî din, ji her cure 
hereketên bêserûber xwe dûr bigrin, û 
di vê derheqê de hişyar bin, û talanki- 
rin û êrîşa hêzên rejîmê li ser îdare 
û demûdezgeh û cihên giştî eşkere 
bikin. 

Duyem: Ji her cure tundûtîjiyekê ku 
hêcetê bide rejîmê bona serkutkirina 
meşvanan, û xelkê bi giştî, xwe dûr 
ragirin, helbet hekî berevajiyê vê yekê 
rû bide, û hûn bergiriyê ji xwe bikin, 
ew yek cuda ye. 

Sêyem: Em daxwazê ji hêzên çekdar 


ên rejîma îranê û bi taybetî çek- 
darên rejîmê li Kurdistanê dikin, ku 
beşdariyê di serkutkirina xelkê de 
nekin. Hevdem em bi bîr jî tînin ku 
hekî beşdariyê di serkuta xelkê de 
bikin, di pêşerojê de bixwe berpirsyar 
in”. 

Di encama van meşên nerazîbûnê de, 
Elî Xamineyî paş çend rojan bêdengî 
li hemberî bûyeran de, derkete pêşberî 
kamêrayan û got: Eva ku rû dide, karê 
dijminan e ku dixwazin bi pere û çek 
û siyasetê kêşeyan me re çê bikin. 

Hevdem Rûhanî jî bi haşakirina ji 
rastiyan got: Yên ku têne ser kolanan, 
ew xelk nînin. Ew gotina Rûhanî tê 
vê wateyê, ku meşvan ji cihekî din re 
hatibin îranê, û xelkê wir nebin, yan jî 
ew tenê wan kesan xelk dihesibîne ku 
stûxwarê wî bin. 

Bi giştî serbarê hemû zext û givaşan 
û gefên rejîmê û demûdezgehên wê 
ên serkutkar, xelkê bêzarbûyî amade 
nînin ji biryara xwe ku heman rûxan- 
dina rejîmê û bidestveanîna azadiyê 
ye, paşekêşê bikin, û berdewam dibin 
li ser meşên xwe li dijî vê rejîma gen- 
del û kedxwar û serberedayî. 

Trump: “ Xelkê îranê bila 
çavnihêrê piştgiriyeke 
mezin ji aliyê me ve bin”. 



Macron: “Metirsiya şer di- 
gel îranê heye”. 



“Paul Ryan”: 
“Girîng e ku em ji meşên 
aştîxwazane di îranê de 
piştevaniyê bikin”. 



Hikmetyar: “îran leyîza 
DAÎŞ'ê ji îraq û sûriyê tîne 
Efxanistanê”. 


Erdheja 8'ê Befranbarê, Tehran hejand 



P iştî serhildanên cemawerî ên 
xelkê li çendîn bajarên biçûk û 
mezin ên îranê, li dijî rewşa se- 
pandî bi ser wan de ji aliyê rejîmê 
ve, beşek ji berpirsan rabûne ser 
xwe û bêdengî şikandin. 

Meşên bilome ên xelkê li bajarên 
Kirmaşan, Qûçan, Xuremabad, 
Meşhed, Hemedan, Reşt, Qum û 
çendîn bajarên din ên îranê, ku li 
dijî rejîmê û rewşa nebaş ya siyasî û 
aborî ya dasepayî pêk hat, dijkiryara 
cihê matmayînê ya beşek ji rayedarên 
rejîma îranê li pey xwe anî. 

Di yekem dijkiryaran de, axûnd 
Mowehidiyê Kirmanî, pêşnimêjê 
demkî ê Tehranê daxwaz ji ber- 
pirsyarên rejîma xwe kir, ku bona 
pêşîgirtina ji dirêjîkêşana ner- 
azîbûnan, întemet û torên civakî bi 
tewahî bêne sansor û çavdêrîkirin!. 

Navbirî gotiye: Em dibe wekî Çînê 
rêgir bin ji dana zanyariyên nû bi 
yektir di nava xelkê de, û kêmkirina 
azadiyan, û dibe em pêşiya vegeşîna 
bîrokeyên bijehr bigrin!. 

Ji aliyekî din ve Muhsin Nesicê 
Hemedanî cîgirê Îtila'atî ê parêzgeha 
Tehranê, derheq domkêşana vê 
pêvajoyê, hişdarî da û ragehand: Her 
cure meşeke nerazîbûnê di Tehranê de 
neyasayî ye, û bi awayên herî tund wê 
bêne bersivdan. 

Navbirî ew rabûna xelkê girê daye bi 
pîlaneke derveyî ve, û ragehandiye: 
Dijîşoreş (Zidê Inqilab) dixwazin ku 


xelkê organîze bikin, û wan li dijî 
deshilatê bi kar bînin. 

Her di vê derheqê de, îshaq Ce- 
hangîrî, cihgirê yekem ê serkomarê 
rejîmê jî, ku pêştir berdewam hewl 
dida, xwe wekî dilsoj û xemxorê 
xelkê hejar nîşan bide, tevî îşarekirina 
bi nerazîbûnan ragehandiye: Komeke 
destên veşartî van nerazîbûnan orga- 
nize dike, ku cihê nîgeraniyê ne!. 

Hwerisa gotiye: Hinek kes dixwazin 
ku xelkê ji sîstema deshilatdar dilsar 
bikin, hekî ew nerazîbûn berdewam 
bin, di pêşerojê de wê bibin tevgerên 
civakî, ku ew yek gellekî mertirsîdar 
e, û piştre em nikarin kontrol bikin. 

Derheq van bûyerên ku ma bes kirin, 
Elî Muteherî cihgirê yekem ê serokê 
meclisê jî, tevî destnîşankirina gefan 
li ser Wilayeta Feqîh, ku bi bawera 
navbirî pêk tên ji, kêşe û gefên navx- 
weyî, gendelî, û jevbelawiya fikrî, bi 
nîgeranî ve gotiye: Ti garantiyek tun- 
eye ku deshilata me wekî xwe bimîne. 

Bedela hewldana bo vedîtina rêçareya 
lojîkîjî ji bo kêşeyan, Spaha Pasdaran 
a terorîst, Ehmedînijad bi handana 
xelkê bona birêveberina nerizayetiyan 
tawanbar kiriye, û di daxuyaniyekê 
de hişdarî daye ku ew rêpêvîn, pîlana 
“Eniya dijîşoreş a navxwe û derve” 
li dijî Wilayeta Feqîh e, ku ji bilî 
Amerîka û Îsraîl û Birîtanyayê, çend 
welatên Erebî ên navçeyê û hinek 
destên navxweyî jî rol tê de hene. 

Bi armanca aramkirina rewşa derûnî 


ya xelkê nerazî û wekî taktîkekê bona 
bidawîanîna nerazîbûnan, axûnd Elem 
El-huda di nimêja înê ya Meşhedê 
de, tevî rexnekirina tund ji dewletê 
ragehand: Berpirsyarên me, dibe ku 
girîngiyeke taybetî bidin daxwazên 
xelkê, û berî vê ku neçar bin birêjin 
ser şeqaman, dibe kêşeyên wan çare- 
ser bikin. 

Navbirî ku di axavtinên xwe de bi 
awayekî qise dikir, wekî vê ku wî û 
banda wî ya mafyayî tu roleke wan di 
kêşeyên îranê de tunînin, rû li nera- 
ziyan gotiye: Ya ku hûn daxwaz dikin, 
rewa û cihê hurmetê ye, û dibe dewlet 
bersivder be. 

Di dawiyê de jî, bi hewldana bo tir- 
sandina xelkê, li egera sernixûnbûna 
rejîma wan, ragehandiye: Nabe em 
îzin bidin ku hikûmeta me birûxe, û 
bê serkutkirin!. 

Di du rojên borî de, çendîn civînên 
nerazîbûnê li bajarên curbicur ên 
îranê de rû dan, ku tê de xelkê 
bêzarbûyî tevî daxwazên rewa 
ên siyasî û aborî ên xwe, komeke 
diruşmên wekî “Girtiyên siyasî dibe 
bêne berdan”, “Merg û neman bo 
dîktator”, “yan mirin yan azadî”, 
“Sebixweyî, Azadî, Komara Îranî” li 
dijî rejîmê didan, ku kerb û nerehetiya 
rayedarên rejîmê li pey xwe hebû, û 
li gora dawî raporên belavkirî, dehan 
kes heya niha hatine girtin, û çendîn 
kes jî birîndar in. 

A: Şemal Terxîbî 

Tirkiyê heya niha jî birînên Robiskiyê derman nekirine 



P iştî derbazbûna şeş salan bi ser 
karesata Robiskiyê de, heya 
niha jî bikerên vê cinayetê nehatine 
nasandin û dadgehîkirin. 

Di 28.12.201 l'an de, 34 hevwelati- 
yên Kurd ku piraniya wan temenekî 
biçûk hebûn, di şeveke sirr û sar ya 
zivistanê de, bi bombebarana hêza 
esmanî ya Tirkiyê hatin kuştin, û 
termên wan hatin hincî-hincîkirin, û 
piştî derbazbûna şeş salan bi ser vê 
bûyerê re, heya niha jî tu kes li ser vê 
dosiyeyê nehatiye cezakirin. 

Niha jî parêzerên vê dosiyeyê nek- 
arîne ku hikûmeta Tirkiyê razî bikin 
bi vekirîhêlana destên dadweran bo 
lêkolîna li ser vê bûyerê, jiber ku 
dadgehê arteşa vî welatî wekî tawan- 


bar nedaye zanîn, û dosiye daxistiye. 
Lewra parêzerên wê dosiyeyê dibêjin: 
“Sîstema dadweriya Tirkiyê heya 20 
salên din jî nikare dadperwer be”. 

Herçend dadgeha bilind ya YE jî, ji 
vê xemsarî û zulma hikûmeta Tirkiyê 
hatiye agehdarkirin, û malbatên qur- 
baniyên Roboskiyê bi piştgiriya gelê 
xwe û bi riyên medenî û aştîxwazane 
gellek zext xistine ser aliyên 
pêwendîdar, lê dîsan jî hikûmeta 
Tirkiyê naxwaze bi dadgehîkirina bik- 
eran, dilê malbatên qurbaniyan hêsayî 
û aram bike. 

Serbarê vê zulma hikûmeta Tir- 
kiyê derheq malbatên qurbaniyan, 
hikûmeta Tirkiyê pêkanîna rêûresmên 
bîranînê jî qedexe kirine. 


Ji aliyekî din ve Selahattin Demîrtaş 
jî, ji Girtîgeha Edimeyê ji bo mera- 
sima bîranînê peyamek şand. 

Beşek ji Nameya Demirtaş wiha ye: 

“Mixabin dîroka me ya nêz bi 
komkujî, qetlfam, sirgûn, înfaz û êş 
û eleman re tije ye. Ji Komkujiya Er- 
meniyan, heta Dêrsim, Mereş, Çorûm 
û Sêwas, Roboskî, Sirûc û Enqerayê, 
em ji dil û can êşa wan hîs dikin....”. 

Demirtaş herweha di peyama xwe de 
got, “Ez niha di Girtîgeha Edirneyê 
de me. Ji ber ku li pişt gotinên xwe 
me, li vir im. Bi ehd û peyman ji bo 
ku kujerên Roboskiyê bêne darizan- 
din, em dê dev ji canê xwe berdin, lê 
dev ji vê têkoşîna xwe bemadin. Em 


34 hevwelatiyên Kurd ku 
piraniya wan temenekî 
biçûk hebûn, di şeveke sirr 
û sar ya zivistanê de, bi 
bombebarana hêza esmanî 
ya Tirkiyê hatin kuştin 


dê li hember 34 canên ku li çiyayên 
Roboskî can dane, tu carî jibîr nekin. 
Em dê bîranîna wan her tim zindî 
bihêlin.” 

Parlementerê HDP’ê yê Şimexê 
Ferhat Encuyê ku di Komkujiya Ro- 
boskiyê de birayekî xwe û 9 xizmên 
xwe winda kirin, têkildarî salvegera 
komkujiyê nameyek ji girtîgehê ve 
bo raya giştî şand, û wiha got: “Ya 
ku dikeve ser milên me, ew e ku 
em li hemberî zaliman û xerabiyê 
serî netewînin, û hêvî û berxwedanê 
mezin bikin.” 

Bibîranîna vê karesatê û pêdagiriya li 
ser vekirin û şopandina vê dosiyeyê 
nîşan dide, ku zulm û zorî û neheqî 
û cinayeta ku derheq xelkê bêtawan 
û kolber ê Roboskiyê hatiye kirin, 
bi zext û givaş û gefxwarinan nahê 
jibîrkirin, û heta dadperwerî di vê der- 
heqê de bi rê ve neçe, xortên netew- 
eya Kurd rehet û bêdeng narûnên, û 
dilê malbatên qurbaniyan jî hêsayî 
nabe. 



R ejîma îranê ji tirsa berfirehtirbûna nerazîbûnên 
hemwelatiyan li dijî gendelî û nebaşbûna rewşa 
jiyanê, torên civakî bo mînak “Telegram” û “Instgram” ku 
hemwelatî ji riya telefonanê ji wan mifahê werdigirn, qut 
kirine. 

Li gora raporên belavbûyî, heyanî niha nehatiye zanîn ku 
kesên ku torên civakî bo mînka Telegramê bi kar tînin şiyane 
wan li ser kompiyoterên xwe jî bi kar bînin, yan ne. 

Derheqê vê yekê de ku kîjan navenda rejîmê biryara raves- 
tandina karê wan du torên civakî di îranê de daye nehatiye 
zelalkirin. 

Hêjayî basê ye ku, hemwelatî ji bo rêxisitn û diyarîkirina dema 
xwenîşanderan ji Telegram û Instgramê mifahê werdigirin. 

Piştî xwenîşandanan di îran û Kurdistana Rojhilat de, hêla 
întemêtê bi rengekî berçav hatiye lawazkirin. 

Birêveberê kanala Telegram a “Bane News” hate binçavkirin 



1 lî 




B irêveberê Kanala Telegramê a u Bane News” a 
bajarê Bane ji aliyê hêzên îtila'ata wî bajarî 
ve, hate binçavkirin. 


Li gora nûçeya gihîştî Ajansa “Kurdpa”yê, roja 
Çarşemî 13'ê Befranbarê, “Şuca'i Husênzade” birêve- 
berê Kanala Telegram a “Bane News” ji aliyê hêzên 
ewlekariyê ên wî bajarî ve hate binçavkirin. 

Çavkaniyeke haydar di vê derheqê de, ji Ajansa 
“Kurdpa”yê re, ragehandiye ku: Binçavkirina “Şuca'i 
Husênzade” di encama dozvekirin li dijî wî, ji aliyê 
şaredariya wî bajarî ve bûye. 

Li gora gotina vê çavkaniyê, “ŞucaT Husênzade” di 
Kanala “Bane News” de bas ji têkdana cihê kar û kasi- 
biya hemwelatiyê Kurd yê bi navê “Pîrmirad” û reftara 
nemirovî a wezîfedarên şaredariyê, digel mîwefiroşan 
kiriye, û gotiye ku ew serederiya wezîfedarên 
şaredariyê li ser biryara şaredarê bajarê Bane bûye. 

Wî çavkaniyê herwiha ev yeka jî eşkere kiriye ku heta 
niha jî navbirî di girtîgeha îtila'atê de ye, û ji bo azad- 
kirina wî, daxwaza barimteya (weaîqeya) 500 milyon 
Tûmenî jî kirine. 


Hêzên rejîma îranê 
Pirtûkên olî yên Cihûy- 
an ji nav dibin 


H êzên serkutker yên rejîma Îslamî a 
îranê, bi êrîşkirina bo ser Kinîseyên 
Cihûyên bajarê Şîrazê, dest bi wêrankirina 
avahiyên pîroz yên Cihûyan kirine, û bêhur- 
metî bi ola pîroz a wan kirine. 

“Corc Haruniyan” yek ji çalakvanê civaka Ci- 
hûyan di gotûbêjekî de ragehandiye ku: Hêzên 
rejîmê bi êrîşkirina bo ser Kinîsaiya Cihûyan a 
bi navê “Hadaş” a ku di devera kevna Cihûyên 
bajarê Şîrazê de ye, ev avahiyî wêran kirine, 
û pirtûka pîroza Tewratê ku pirtûka pîroz a 
Cihûyan e ji nav birine, û pirtûkên olî yên din jî 
xistine nava avdestan (wc) de, û bêhurmetiyeke 
mezin bi vê olê kirine. 

“Corc Haruniyan” bi givaşxisitnên dijwar ên 
ewlekariyê bo ser Cihûyan di îranê de îşare 
kiriye, û gotiye ku: 

Hemwelatiyên Cihû di bajarê Şîrazê de, bi 
sebebên ewlekariyê amade nînin heta bi tele- 
fonê jî di pêwendiyan de bin, û heta berpirsên 
leşkerî îzin nedane wêne yan jî girte vîdeoyekî 
ji vê bûyerê bigirin. 

Her di vê pêwendiyê de, federasiyonên Ci- 
hûyên Îranî-Amerîkî di daxuyaniyeke hevpar 
de, êrîşa bo ser Kinîseya Cihûyan di bajarê 
Şîrazê de û bêhormetîkirin bi pirtûkên pîroz 
yên olî şermezar kirine, û ji ber encama vê 
kiryara hêzên rejîmê, nîgeraniya xwe anîne 
ziman. 


Hêzên rejîmê teqe li kolberan kirin 



H êzên serkutkar ên rejîma îranê di doma êrîşa li ser xelkê Kurdistanê, teqe li kolberan kirin, û hej- 
marek ji kolberan birîndar kirin. 


Li gora nûçeya ku gihîştiye malpera “Kurdistanmedia”yê, roja Yekşmeiyê 10'ê Befranbara 1396'an, demjimêr 8'ê 
sibezû, li gundên Dizilî û Derekî ya ser bi Hewraman a Rojhilata Kurdistanê, hêzên rejîma îranê teqe li kolberan 
kirin, û kolber neçar bûn herin nav gund de, û hêzên rejîmê jî êrîşî ser xelkê gund kirin, û çend kes birîndar kirin. 

Nûçegihanê malpera Kurdistanmedia bas ji vê kiriye ku hêzeke zaf ya rejîmê rijiyane nava gund, û riya hatûçûna 
wî gundî daxistine. 


Hevdem roja Yekşemiyê 10'ê Befranbarê, sê kolberên Kurd ên xelkê navçeya Soma û Biradost a ser bi Urmiyê, li 
ser sînorê di navbera Urmiye û Tirkiyê, bi teqeya hêzên leşkerî ên rejîmê hatin hingavtin. 


A 

Dilşad Seîd doktoraya mûzîka kurdî werdigre 


H unermend û mûzîkjenê navdar ê Kurd Dilşad 
Seîd, roja 20-ll-2017ê, li Zanîngeha Mozart 
a Salzbûrga Nemsayê, ji ber vekolîna xwe ya bi 
navê “Lêkolînek li ser mûzîka kurmancî û zêdetir 
berçavgitina strana rîtmî” pileya pir baş wergirt, 
biryare piştî bidawîbûna sala xwendiyê ya 2017- 
2018ê, di meha Hezîrana 2018ê de, bi rêûresmekî 
taybet bawernameya xwe werbigre. 

Ev yekemîn car e vekolînekî bi vî awayî yê akademîk 
û gring li ser mûzîka kurdî-kurmancî li zanîngehekî 
ewropî tê pêşkeşkirin. Di vekoînê de taybetmendiyên 
mûzîka kurmancî hatine destinîşankirin. Dilşad Seîd di 
vekolîna xwe de behsa vê yekê dike: 


1 - Piraniya mûzîka kurmancî bi reng û û şêweyê xwe 
ve cihê ye ji mûzîka gelên Rojhilata Navîn û herêma 
Qafqasê. Herwiha xalên hevbeş ên mûzîka kurmancî û 
mûzîka zaraveyên din ên Kurdî jî kêm in. 

2- Di nava mûzîka kurmancî de melodiyekî aloz û 
xerîb ê bi navê “curcîna” heye, ku li hinek navçeyên 
Iraqê tê bikaranîn û piştî pêdaçûnekî baş diyar bû, ku 
ev melodî li gorî van sedemên li jêr hatine behskirin, 
berbelav e: 



destpêka sedsala bîstem û heta naverastê vê sedsalê hatiye bikaranîn, paşî pir kêm hatiye bikaranîn. 

B: Li navçeyên din ên Iraqê, di stranên folklorî de nehatiye bikaranîn lê tenê di stranên nû de hatiye bi- 
karanîn. Lê di kurmancî de bir berbelav e û di stranên folklorî de hatiye bikaranîn. 


A: Di nav kurmancan de ev melodî pir belav bûye û 
pir ji mêj ve tê bikaranîn. Lê li hinek navçeyên Iraqê di 


Nivîsîn: Necmî Salih 


Jiyana Kurdên li Ewropayê bû fîlm 


J^erhênana fîlmeke nû ya drama ya kurdî bi dawî bû. 

Navê fîlmê “Strana Şikestî” ye, û ji aliyê derhênerê Kurd ê 
ji Kobanî yê Rojavayê Kurdistanê, Can Papîr ve, li welatê 
Nemsayê hatiye berhemanîn. 

Fîlma “Strana Şikestî”, fîlmeke drama Kurdî ye. Derhêner 
Can Papîr e û ji çîrok û senaryoya hevbeş a Can Bapîr û Evro 
Berazî ye. 

Tevî ku hê jî fîlm nehatiye weşandin lê derhêner Can bapîr 
naveroka wê ji Rûdawê re aşkere kir û got, ku pûxteya wê 
li ser evîna keçeke kurd a mûzîkjena gîtarê ya li gel xortekî 
qereçî ye. Çîrok li bajarê Viyenna ya Nemsayê derbas dibe 
û li wir hatiye amade kirin. Herweha fîlm beşekî ji jiyana 
kurdên li Ewropa dide nasîn.Fîlma “Strana Şikestî” zorî û 
zehmetiyên jiyana Kurdên li Ewropa dide nîşandan lê di warê 
aborî de ev fîlm bi xwe jî di bin şert û mercên zemhet de 
hatiye amadekirin. Fîlma bi 40 xulekî bê sponser û bi der- 
fetên taybet yên derhêner hatiye berhemanîn.Komek aktor û 
karmendên hunerî û teknîkê yên Kurdên ji her çar perçeyên 
Kurdistanê, ku piraniya wan ji Rojavayê Kurdistanê ne, di 
fîlmê de cîh digrin. 

Hunermend Canyar Kobanî û Evîna Welat, aktorên dramayê 
yên Sûriyê, Daryos Darî û Can Bapîr û hin aktorên din, çend 
ji wan beşdaran in. 

Derhênana fîlmê hê nû bidawî bûye. Di dema pêş de dê li 
welatên Nemsa û Almanya û hin welatên din ên Ewropa were 
nimayîş kirin. Nivisîn: Necmî Salih 


Li Danîmarkê romana jineke Kurd bû yekem 


R omana bi navê “Mirîşo” bala xelkê 
Danîmarkayê kişand 

Romana jineke Kurd, bala xelkê Danîmarka û 
hin welatên Ewropayê kişand û bû romana ku li 
Danîmarkê herî zêde hatiye firotin. 

Nivîskara Kurd Sara Umer ku li welatê Danî- 
markê niştecih e, mehek berê, li ser Enfal, 
kîmyabaran û êş û janên Kurdan, romaneke bi 
navê “Mirîşo” nivîsandiye. 

Sara Umer beşdarî bultena nûçeyan a Rûdawê 
bû û ragihand, ku ev yekem pirtûk e ku bi zi- 
manê Danîmarkî nivîsandiye. 

Umer aşkere kir, ku pirtûka wê ya bi navê 
“Mirîşo” 50 hezar hatiye firotin û li Danîmarkê 
weke “pirtûka ku herî zêde hatiye firotin” hate 
destnîşankirin. 

Ji ber ku xelkê Danîmarkê giringî dan pirtûka 
wê, Sara Umer ji bo ku di merasîma sala nû de 
piştî şahjina Danîmarkê axavtinekê bike, ji aliyê 
rayedarên Danîmarkê ve hat hilbijartin. Hêjayî 
gotinê ye ku ev yekem car e jineke Misilman di 
merasîma salane de gotarekê pêşkêş bike. 

Nivîsîn: îlyas Aslanhan 

Zimanê Kurdî I Tiştonek 


Qursên Kurdî, A. Karabax 

Qursên Kurdî, A. Karabax 
5 

Hevok : a. Em çawa hatin wisa çûn. b. Ew hatin nehatin dest pê kirin. 

9. Ji yên bi awayê biwêjî çêdibin : 

Ava yekî serberjor çûyîn, Avareş bi çav re hatin. 

Hevok : a. Ava Memê serberjor diçe. b. Avareş bi çavekî kalê de hatiye. 
Ç) Çêkirina hokeran : 

Peyvên ku di binyatên xwe de, wateyên hokerî tenê diparêzin ne pir in. 

Lê 

nav, rengdêr, lêker, daçek, hwd û yên ku ji van hatine dariştin û çêkirin 
gelek in. Bi gelemperî ev, di erkên xwe yên hevokî de dibin hoker. 

Li vir bi taybetî, hin qertafên çêkirinê yên ku bo peyvên hokerî jî tên 
bikaranîn, em ê li ser van rawestin. 

Mînak 523/1 : Parkît : -ane, -anî, -ka, -kî, -ê, -tir, hwd : Çend bikaranîn : 

a. Parkît : -ane 

Edîbane(edîb + ane) □ Mem edîbane dipeyive. 

Torane(tor + ane) □ Birayê wî torane digeriya. 

b. Parkît : -anî 

Wekanî(wek + anî) □ Diya Rewşenê hirî wekanî radixist. 

Zûkanî(zûka + anî) □ Dema ku ew ji kaniyê dihat, zûkanî dimeşiya. 

c. Parkît : -ka 

Hêdîka(hêdî + ka) □ Destê xwe hêdîka bilind kir. 

Zûka(zû + ka) □ Dema ku ew ji kaniyê dihat, zûka dimeşiya. 
ç. Parkît : -kî 

Êvarkî(êvar + kî) □ Azad êvarkî hat cem wan. 

Mêvankî(mêvan + kî) □ Ew li cem wan mêvankî rûnişt. 

d. Parkît : -ê 

Biharê(bihar + ê) □Em biharê diçin zozanê. 

Rojekê(rojek + ê) □ Ew ê rojekê bê mala we. 

e. Parkît : -tir 

Zûtir(zû + tir) □ Hun ê sibehê zûtir biçin bajêr. 

Pirtir(pir + tir) □ îşev ciwan pirtir hatin şanogehê. 

Mînak 523/2 : Pêşkît : î- : Çend bikaranîn : 

Îşev(î + şev) □ îşev em li otelê dimên. 
îro(î + roj) □ îro xwendekar ketin bêhndanê. 



- Sed werzî, dused derzî, di kona 
derziya diya min ra helbezî. 


- Gupalkê babê minê kone, heft 
gupalik di kona gupalkê babê min 
ra çune. 

- Termê Nihê, babê Nihê, Nihle 
piştê, çiyê heft car bêjit, dê çit 
beheştê. 

- Rûvî di bin riha rûlê ra lûrî. 

- Tîrek reşa kujî sor, ker çi? Cil 
çi? Cihur. 

- Şelê Sêvoy şeş gez in, şeş gez 
şelê Sêvoy ne. 

33 . Min bi fer zanî gelek hevoka 
bi zaravê Soranî jî pêra belavkem 
ji ber giringiya mijarê. 

- Qir û pir û kavir, li ser berê 
spiyê girê girovir, li binê gera 
barholê da. 

- Heşt heşt hirç, ew her heşt her- 
çên pişt pirç. 

- Sê ker sê cil sê cihor, ne ker ne 
cil ne cihor. 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 






















♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


Navnîşana derveyî welat:< 


AFKB.P. 102- 75623 ParisCEDEX 13 -FRANCE 


E - Mail: Agiri2003@gmail.com 


Hejmar (317) 



Diruşmên taybet bi meşên li Rojhilata Kurdistanê 


Piraniya hizbên Rojhilata Kurdistanê derheq meşên ce- 
mawerî ên îranê, û wê beşa ku pêwendiya wê bi Kurd- 
isatnê ve heye, li ser van diruşmên jêr li hev kirine: 


Li dijî rejîma Tehran 
Bijî xebata bajaran 


Bijî hevxebatî 
Bo nan û azadî 
Bo kerameta Kurdî 


Çil sal zulm û cinayet 
Edî bes e, bêrûmet! 


Serhildana ev care 
Rasana çiya û ba 


Dengê şêraneye Kurdan 
Hawar dike Kurdistan 


Heya negîjin azadî 
Ne nan heye, ne şadî 


Herifîn herifîn 
Bo Komara dev bixwîn 


Kurdistan û Kurdistan 
Kelha xebat û berxwedan 


P artiyên Kurdistana Rojhilat derheq meşên medenî 
ên îranê, û wê beşa ku pêwendiya wê bi Kurdis- 
tanê ve heye, hinek diruşm diyarî kirine. 



K empeyna “Rabûna Zagrosê” bi armanca yekx- 
istina hêza Rojhilata kurdistanê li dijî rejîma 
dagîrker û dîktator a îranê, û ji bo gihîştina bi ar- 
mancên xwe, çend rêkar pêşniyar kirin. 


“Desteya Berxwedana 
Medenî a Rojhilat” Kempey- 
na “Rabûna Zagrosê” rage- 
hand 


Ew rêkarên ku hatine pêşniyarkirin, di şeş xalan da bi vî 
awayî hatine rîzkirin: 

1- Xelkê bajaran, di dema êvaran de derkevin derve, kom 
bibin û nanekê bigrin destên xwe, û bikin hêma û nîşana 
biyavê aborî û bijîwa jiyana rojane ya xwe, di bin sîbera 
deshilata gendel ya hikûmeta axûndî de. 

2- Jin û mêr zengên mobaylên xwe bikin muzîkên şoreşgerî 
ên Kurdî, û her yek rojê bo 5 hevalên xwe tekzengekê 
lêde, bi nîşana amadebûna bo civînan. 


3- Em daxwazê ji ciwanan dikin, daxwaziyên xelkê li 
desteyên curbicur de bi rengê şîn (şînê esmanî) li ser 
dîwaran binûsin. 

4- Em daxwazê ji helbestavan û hunermendan dikin, ku bi 
berhemên edebî û hunerî, herwisa bi sirûdên taybetî bibin 
piştevanê xelkê bêzarbûyî, û piştgiriyê ji daxwazên wan 
bikin. 

5- Em daxwazê ji ciwanên kurdistanê dikin, ku îdareyên 
emnî-leşkerî bi tawana serkutkirina xelkê, û îdareyên 
çand (ferheng)ên rejîmê bi tawana jînosayda ferhengî ya 
kurdistanê, û îdareyên aborî (îdareya malyat û bankan) bi 
tawana jînosayda aborî ya xelkê Kurdistanê, bi rengê şîn 
reng bikin. 

6- Em daxwazê ji xelkê bêzarbûyî dikin, ku li cihên giştî 
û dîrokî newarên şîn (şînê esmanî) li dewra dar û peyker û 
...hwd bialînin. 






























